Santa Maria de ła Grasia Santa Maria della Grazia Santa Maria de ła Cavana o de ła Grasia o, più senplicemente , ła Grasia ła xe na ìzoła artificiałe de ła Łaguna Veneta de sirca 4 etari de superficie; ła se łeva inte el medioevo par l'uxo de descargave i detriti de Venesia. Inte el 1264 ła xe stada sede de un recèto par i pełegrini de ła Terasanta, che ła confraternita de San Momoło de Fiexołe ga adata drìoman a convènto. 'Nteła cexa se conserva na imazene ritegnùa miracołoxa, da cui el nome de l'ìxoła. Da ła confraternita el convènto xe pasà a łe sore Scapusine fin a łe sopresion de Napołeon. Strasformàda in polvariera , ła xe stàda sede de un ospeàl par łe małatie infetive fin a poco tenpo fa. L'ìxoła xe stàda atualmente asegnada a na socetà de Trevizo, la Giesse Investimenti S.r.l. de Giovanna Stefanel.